Brief des Hierokles an Artemidoros
Material: papyrus
Place: Arsinoites
Categories: Brief (privat)
Hierokles an Artemidoros
Probleme mit der Eröffnung einer Ringerschule
Mantel
Sklaven
Ἱεροκλῆς Ἀρτεμιδώρωι χαί[ρε]ιν. εἰ ἔρρωσαι καὶ ἐν τοῖς λοιπ[οῖς ἀπαλ]
λάσσεις κατὰ νοῦν, εὖ ἂν ἔχοι. αὐτὸς μὲγ γὰρ καταπλεύσας ἄνωθεν 
[ἠν]ωχλήθην ἰσχυρῶς, νυνὶ δὲ πρὸς τῶι ἀναλαμβάνειν εἰμί. ὑγίαι
[νε]ν δὲ καὶ Ἐφάρμοσ καὶ τὰ π[αρὰ σο]ῦ παιδάρια. περὶ Πτολεμαίου 
καὶ πρότερομ μέν σοι ἔγραψα <gap/>ν...εισθ.<gap/> 
Ζήνωνος οἰόμενος ἔχειν τὴν [παλα]ίστραν π<gap/> 
σαι ἐπηνηνόχει τά τε ζωι.<gap/>. <gap/> 
νῦν οὖν συμβαίνει αὐτῶι ἀσχ[η]μονεῖν, ἂμ μὴ σὺ ἐνταθῆις 
περὶ αὐτοῦ, καθάπερ δίκαιό[ν] ἐ[στι]ν τοὺς ἐπαγγειλαμένους 
συντελεῖν. ἔστι δέ σοι πάντωμ μὲν τῶν κακῶν αἴτιος Μητρό
δωρος· ἀποκέκριται γὰρ τοῖς ἐντ[υ]γχάνουσι περὶ Πτολεμαίου ἐν 
αὐλῆι τοιαῦτα λέγων, ὅτι ἐ[γ]ὼ πρότερομ μὲν ἐσπούδαζον 
περὶ Πτολεμαίου, ἐλάνθαν[ε γ]άρ με τὸ πρᾶγμα· νυνὶ δὲ 
ἠισ
θημένος οἷόν ἐστιν ἀντιλέγω λέγων ταῦτα. Ἀπολλώνιομ μὲν 
συμβαίνει τὸμ πλείω χρόνον [δια]τρίβειν ἐν τῆι χώραι, Ἀμύν
ταν δὲ ἔξω τε σκηνοῦντα [κ]αὶ γεγαμηκότα καὶ τέκνον 
ὑπάρχον ἤδη αὐτῶι, ὥ[στε] μηδεμίαν ὑποψίαν ἐκείνωι γε 
προσπεσεῖν· λοιπὸν τὸ τόξον ἐπʼ ἐμὲ τείνεται τῶι ἐν τῆι οἰκίαι 
σκηνοῦντι. ἂγ γὰρ αἴσθητα[ι] ὁ βασιλεὺς τὴν παλαίστραν 
ἀνοιχθεῖσαν, ὑφοψίαν ἐγὼ πλείστην ἕξω διʼ ἐμὲ ἀνοῖχθαι, ὅτι 
φιλόνείος εἰμι. διὸ καὶ Ἀμύνταν ἀξιῶ συσπεύδειν ἡμῖν τοῦ μὴ 
ἀνοιχθῆναι τὴν παλαίστραν· ἂν δʼ ἄρα καὶ ἐγβιασθῆι Ἀμύντας, 
συμβήσεταί μοι ἐκχωρεῖν ἐκ τῆς οἰκίας, ἐὰμ μὴ δύνωμαι 
Ἡγήμονα πεῖσαι τοῦ γράψαι Ἀπολλωνίωι. σὲ οὖν καὶ ἀξιοῦ
μεν καὶ δεόμεθα πᾶσαν σπουδὴν ποιήσασθαι περὶ Πτολεμαίου 
τοῦ λαβεῖν τὴν παλαίστραν· πεπείσμεθα γὰρ σοῦ βουλομέ
νου πάντʼ ἔσεσθαι. ἔτι δὲ καὶ κακεῖνο· οὐκ ἑττηθήσεσθε ὑπὸ ἀνθρώπου 
ἀνελευθέρου; γράψον δὲ καὶ Ἀρτεμιδώρωι ἵνα τὸν γαυνάκην 
δῶι τοῖς παιδαρίοις· οὐ γὰρ δίδωσιν, ἂμ μὴ σὺ γράψηις. ἀπόστειλον 
δʼ ἡμῖν καὶ τὸ παιδάριον ὃ ἐδείκνυές μοι, ἵνα προσάγωμεν καὶ τοῦ
τον πρὸς τὰ μαθήματα. 
ἔρρωσο.  κθ Δίου ιθ.
Ἰατρῶι      Ἀρτεμιδώρω[ι].